《次踏碛韵》
宋代·费士戣

宝钏金钗盛峡风，遨头争逐去匆匆。
旗标阵碛规模古，筵挹晴岚气色葱。
宜有明珠酬白璧，空惭瓦缶间黄钟。
纷纷雪片呈佳瑞，一饱端知万姓同。

作者简介：费士戣，字达可，广都（今四川双流东南）人。第进士。宁宗嘉定六年（一二一三）罢潼川转运判官奉祠（《宋会要辑稿》职官七四之四六）。起知夔州。事见清道光《夔州府志》卷二三、二四。